На пачатку Літургіі ксёндз-пробашч Аляксандр Барыла адзначыў важнасць гэтага дня для ўсяго Касцёла, які ў гэты дзень святкуе свой дзень нараджэння, і для нашай Вілейскай парафіі, дзеці якой першы раз у гэты дзень з’ядналіся з Езусам Хрыстом у Эўхарыстыі. “Гэта свята не толькі сем’яў першакамунійных дзяцей, але і ўсёй нашай парафіі, бо гэта нашы дзеці, наша будучыня”, – падкрэсліў пробашч парафіі. На гэту важную падзею ў сваім жыцці дзеці папрасілі благаслаўлення ў сваіх бацькоў.